text: Istapper truer overalt
  06 december 2010 kl. 16.19
  Meterhøje istapper truer fodgængere overalt i landsdelen. Og det er husejernes ansvar at få spærret af og fjernet sne og farlige istapper.
  Det advarer bl.a. Vejle Kommune om. Bl.a. på gågaden i Vejle er der flere steder afsprret med minestrimmel for at advare om, at sne og is kan falde ned fra hustagene på de gamle, utætte bygninger.
  
  Erstatningskrav
  I mange tilfælde vil husejeren kunne fjerne de farlige istapper og sne, der hænger ud over tagrenden, med en lang stav fra vinduerne i øverste etage. I perioden, hvor dette arbejde foregår, skal man selvfølgelig sørge for forsvarlig afskærmning foran huset, så de ikke rammer forbipasserende, advarer Vejle Kommune. 
  Hvis en fodgænger får en istap eller snelavine i hovedet, så kan man rette et erstatningskrav mod husejeren. Var husejeren klar over eller burde være klar over den nærliggende fare og intet havde foretaget sig, skal der betales erstatning.
  